BTS

Οι BTS (κορεατικά: 방탄소년단, Bangtan Sonyeondan), γνωστοί και ως Bangtan Boys είναι επταμελές ανδρικό νοτιοκορεατικό μουσικό συγκρότημα που απαρτίζεται από τους: RM, Jin, SUGA, j-hope, Jimin, V και Jungkook ή με το πραγματικά τους ονόματα: Kim Namjoon, Kim Seokjin, Min Yoongi, Jung Hoseok, Park Jimin, Kim Taehyung και Jeon Jungkook οι οποίοι είναι πίσω από την συγγραφή και παραγωγή σημαντικoύ μέρους της μουσικής παραγωγής. Το συγκρότημα σχηματίστηκε από την εταιρία Big Hit Entertainment και έκανε ντεμπούτο στις 13 Ιουνίου του 2013 με το τραγούδι "No More Dream" από το πρώτο τους άλμπουμ 2 Cool 4 Skool. Κέρδισαν διάφορα βραβεία του Καλλιτέχνη της Χρονιάς για το κομμάτι αυτό, μεταξύ άλλων το 2013 στα βραβεία Melon Music Awards και τα Golden Disc Awards και το 2014 στα Βραβεία Μουσικής της Σεούλ. Το συγκρότημα συνέχισε να ανεβαίνει με αυξανόμενα εκτεταμένη προβολή με τα επακόλουθα άλμπουμ τους Dark & Wild (2014), The Most Beautiful Moment in Life, Part 2 (2015) και The Most Beautiful Moment in Life: Young Forever, που κυκλοφόρησε στις 2 Μαΐου του 2016.

Τα δύο τελευταία χρόνια έκαναν την είσοδό τους στο Αμερικάνικο Billboard 200. Το The Most Beautiful Moment in Life: Young Forever κέρδισε το βραβείο του Άλμπουμ της Χρονιάς στα βραβεία Melon Music Awards του 2016.

Το δεύτερο πλήρες άλμπουμ τους, Wings (2016), έφτασε τον αριθμό 26 στο Billboard 200, το οποίο σημείωσε την υψηλότερη κατάταξη ποτέ για ένα K-pop άλμπουμ. Στην μητρική τους Νότια Κορέα, το Wings έγινε το πιο επιτυχημένο άλμπουμ στο ιστορικό του Gaon Album Chart εκείνη την εποχή. Το άλμπουμ πούλησε περισσότερα από 1,5 εκατομμύρια αντίτυπα, καθιστώντας το το πρώτο άλμπουμ εκατομμυρίων πωλήσεων των BTS, και το συγκρότημα στη συνέχεια βραβεύτηκε ως Καλλιτέχνης της Χρονιάς στα Ασιατικά Μουσικά Βραβεία Mnet 2016.

Η επόμενη κυκλοφορία του συγκροτήματος, Love Yourself: Her (2017), έκανε το ντεμπούτο της στον αριθμό επτά στο Billboard 200, που σημείωσε την υψηλότερη θέση για έναν ασιατικό καλλιτέχνη στην ιστορία. Το συγκρότημα κατάφερε επίσης να κάνει ντεμπούτο στο Billboard Hot 100 για πρώτη φορά με το κομμάτι τίτλου του άλμπουμ "DNA", το οποίο εισήχθη στον αριθμό 85 και έφτασε στον αριθμό 67. Ένα άλλο κομμάτι από το άλμπουμ, "Mic Drop", έγινε remix από τον Στιβ Αόκι (Steve Aoki) με την συμμετοχή του Desiigner και κορυφώθηκε στον αριθμό 28 στο Billboard Hot 100. Και τα δύο κομμάτια στην συνέχεια πιστοποιήθηκαν ως Χρυσά από την Ένωση Βιομηχανίας Δισκογραφίας της Αμερικής, κάτι που έγινε για πρώτη φορά για έναν Κορεάτη μουσικό. Το άλμπουμ πούλησε πάνω από 1.2 εκατομμύρια αντίτυπα σύμφωνα με το Νότιο Κορεάτικο Gaon Album Chart στο πρώτο του μήνα, επιτυγχάνοντας τις υψηλότερες μηνιαίες πωλήσεις άλμπουμ στην ιστορία του και το υψηλότερο για οποιοδήποτε Κορεάτη μουσικό. ΟI BTS κέρδισαν το βραβείο 'Καλλιτέχνης της χρονιάς' στο Mnet Asian Music Awards για δεύτερη συνεχόμενη χρονιά το 2017. Το τρίτο τους πήρες άλμπουμ, Love Yourself: Tear (2018), έκανε το ντεμπούτο του στον αριθμό 1 στο Billboard 200 καθιστώντας τους τον μοναδικό K-Pop καλλιτέχνη που έχει πετύχει αυτό το επίτευγμα έως τώρα. Το κομμάτι 'Fake Love' από το άλμπουμ τους είναι το τρίτο τραγούδι του συγκροτήματος που έφτασε να πιστοποιηθεί χρυσό. To επόμενο άλμπουμ τους Love Yourself: Answer έκανε επίσης το ντεμπούτο του στο αριθμό 1 στο Billboard 200. Το άλμπουμ πούλησε πάνω από 1.9 εκατομμύρια αντίτυπα σύμφωνα με το Gaon Album Chart τον Αύγουστο του 2018, σπάζοντας και πάλι το ρεκόρ που κατείχαν οι ίδιοι. Στις 9 Νοεμβρίου του 2018 το Love Yourself: Answer έγινε το πρώτο κορεατικό άλμπουμ που πιστοποιήθηκε χρυσό και οι BTS το πρώτο κορεατικό συγκρότημα που πιστοποιήθηκε πλατινένιο με το τραγούδι MIC Drop'στις ΗΠΑ. 

Γνωστή για τη μεγάλη παρουσία τους στα μέσα κοινωνικής ενημέρωσης, οι BTS απαριθμήθηκαν από το Forbes ως τον καλλιτέχνη με τις περισσότερες αναδημοσιεύσεις (retweet) στο Twitter τον Μάρτιο του 2016. Μετά από αυτό, το Twitter κυκλοφόρησε το πρώτο του K-pop emoji με τους BTS τον Μάιο. Τον Οκτώβριο του 2016, το Billboard τοποθετεί τους BTS ως νούμερο ένα στο κοινωνικό τους διάγραμμα των 50 (Social 50 chart), καθιστώντας τους το πρώτο κορεάτικο συγκρότημα στην κορυφή του διαγράμματος. Μέχρι σήμερα, έχουν περάσει 98 εβδομάδες ως νούμερο ένα στο διάγραμμα. Την ίδια χρονιά, ήταν επίσης στο Music Global Top 100 του YouTube: 17η στο video chart, 6η στο διάγραμμα καλλιτεχνών και 14η στο διάγραμμα των τραγουδιών. 

Τον Μάιο του 2017, κέρδισαν το βραβείο Top Social Καλλιτέχνης στα βραβεία μουσικής Billboard, καθιστώντας τους το πρώτο κορεατικό συγκρότημα που κερδίσει ένα BBMA. Τον Ιούνιο του 2017, το περιοδικό Time ονόμασε το συγκρότημα έναν από τους 25 πιο σημαντικούς ανθρώπους στο διαδίκτυο. Στις 20 Νοεμβρίου 2017, τα Ρεκόρ Γκίνες αποκάλυψαν ότι οι BTS είχε κερδίσει μια θέση στην έκδοση του 2018 για "έχοντας τις περισσότερες συναλλαγές στο Twitter στον κόσμο για μια μουσική ομάδα". Εκείνο το Δεκέμβριο αποκαλύφθηκε ότι ήταν οι διασημότητες με τα περισσότερα τουίτ το 2017, αφού έλαβαν like ή retweet πάνω από μισό δισεκατομμύριο φορές (502 εκατομμύρια)» παγκοσμίως, ξεπερνώντας τον Πρόεδρο των ΗΠΑ Ντόναλντ Τραμπ και τον Τζάστιν Μπίμπερ μαζί. Τα επιτεύγματα των BTS οδήγησαν το συγκρότημα να καταταγεί στην πρώτη θέση της λίστας Forbes Korea Power Celebrity για το 2018, μία λίστα που κατατάσσει τις ισχυρότερες και σημαντικότερες διασημότητες της Νότιας Κορέας. Έγιναν επίσης οι νεότεροι παραλήπτες του Τάγματος Πολιτιστικής Τιμής της Νοτιοκορεατικής κυβέρνησης.

Τον Σεπτέμβριο του 2018, οι BTS έδωσαν ομιλία στα Ηνωμένα Έθνη ως πρέσβεις των UNICEF. Τον Οκτώβριο του 2018, οι BTS εμφανίστηκαν στο εξώφυλλο του περιοδικού Time, με το Time να τους ονομάζει "Ηγέτες της Επόμενης Γενιάς".

Τον Ιανουάριο του 2019, ανακοινώθηκε ότι οι BTS είχαν αρχίσει την παραγωγή νέας μουσικής, με προγραμματισμένη ημερομηνία κυκλοφορίας μεταξύ τέλους Απριλίου και αρχές Μαΐου. Το άλμπουμ, με τίτλο Map Of The Soul: Persona, ανακοινώθηκε στις 11 Μαρτίου 2019, για τις 12 Απριλίου. Στις 10 Φεβρουαρίου 2019, οι BTS παρακολούθησαν τα 61α βραβεία Grammy, παρουσιάζοντας ένα βραβείο. Οι BTS ανακοίνωσε μια περιοδεία που ονομάζεται Love Yourself: Speak Yourself τον Μάρτιο του 2019, με ημερομηνίες σε πολλαπλά στάδια όπως το στάδιο Ουέμπλεϊ, Σταντ ντε Φρανς, Στάδιο MetLife, το Ρόουζ Μπόουλ και το Soldier Field. Όλες οι ημερομηνίες είχαν εξαντληθεί μέσα σε 2 ώρες.

Στις 12 Απριλίου, κυκλοφόρησε το Map Of The Soul: Persona και το single "Boy With Luv", με την Αμερικανίδα τραγουδίστρια Halsey. Την ίδια ημέρα, το Spotify ανακοίνωσε ότι οι BTS έγιναν οι πρώτοι Ασιάτες που ξεπέρασαν τις 5 δισεκατομμύρια αναπαραγωγές στην πλατφόρμα. Έπαιξαν στο Saturday Night Live, όπου η εμφάνισή τους αναμενόταν να είναι μία από τις μεγαλύτερες στην ιστορία της εκπομπής. Την επόμενη μέρα επιβεβαιώθηκε ότι το "Boy With Luv" έγινε το πιο δημοφιλές διαδικτυακό βίντεο μέσα στις πρώτες 24 ώρες, συγκεντρώνοντας πάνω από 74,6 εκατομμύρια προβολές.

2020: Map of the Soul: 7, Dynamite, BE και υποψηφιότητα για Grammy 
Τον Ιανουάριο του 2020, οι BTS κυκλοφόρησαν το τραγούδι "Black Swan", ως το πρώτο single από το τέταρτο κορεατικό τους album, Map of the Soul: 7. Γραμμένο εν μέρει από τον αρχηγό των BTS, RM, το "Black Swan", πραγματεύεται πιο βαθιά συναισθήματα, όπως την απώλεια του πάθους. Συγκεκριμένα, οι στίχοι μιλούν για το φόβο των μελών ότι κάποια μέρα η μουσική, η οποία αποτελεί το πάθος τους, δεν θα είναι πια πάθος για αυτούς.. Το αντίστοιχο βίντεο κλιπ κυκλοφόρησε στις 4 Μαρτίου του ίδιου έτους, ενώ προηγουμένως είχε κυκλοφορήσει ένα art film για το τραγούδι, σε συνεργασία με τη σλοβενική ομάδα χορού MN Dance Company. Αργότερα, οι BTS εμφανίστηκαν στα 62α βραβεία Γκράμι, ανάμεσα σε καλλιτέχνες όπως ο Billy Ray Cyrus και ο Lil Nas X, αποτελώντας το πρώτο κορεατικό γκρουπ που συμμετείχε στις εμφανίσεις των Γκράμι.  

Το Map of the Soul: 7 κυκλοφόρησε στις 21 Φεβρουαρίου 2020, συνοδευόμενο από το title track "ON" και μια εναλλακτική εκδοχή του τραγουδιού στην οποία συμμετείχε η Sia.Το Map of the Soul: 7 έσπασε το ρεκόρ για τις περισσότερες πωλήσεις άλμπουμ στη Νότια Κορέα, ξεπερνώντας τις 4.11 εκατομμύρια πωλήσεις, προσπερνώντας το προηγούμενο ρεκόρ των 3.718 εκατομμυρίων πωλήσεων που κατείχε το Map of the Soul: Persona του ίδιου συγκροτήματος, το οποίο κυκλοφόρησε το 2019. Παράλληλα, η Big Hit Entertainment ανακοίνωσε τις ημερομηνίες για το τέταρτο παγκόσμιο τουρ του συγκροτήματος, το Map of the Soul Tour, το οποίο θα ξεκινούσε τον Απρίλιο του 2020 στο Ολυμπιακό Στάδιο της Σεούλ, όμως αναβλήθηκε λόγω της πανδημίας COVID - 19.  

Ωστόσο, μετά την αναβολή του Map of the Soul Tour, το συγκρότημα ανακοίνωσε την διεξαγωγή της δωρεάν εικονικής συναυλίας BANG BANG CON μέσω του καναλιού τους στο YouTube, η οποία διήρκησε 24 ώρες, έλαβε μέρος στις 17 και 18 Απριλίου και συμπεριέλαβε υλικό από τις συναυλίες των BTS από το 2014 μέχρι και το 2019. Τον Ιούνιο του 2020, το συγκρότημα έκανε την πρώτη του διαδικτυακή συναυλία Bang Bang Con: The Live, ως μέρος του εορτασμού για την έβδομή του επέτειο. Η συναυλία διήρκησε 100 λεπτά και ήταν μια εμπορική επιτυχία.  

Λίγες μέρες αργότερα, στις 19 Ιουνίου, οι BTS κυκλοφόρησαν το τραγούδι "Stay Gold" από το ιαπωνικό τους άλμπουμ Map of the Soul: 7 - The Journey. Το άλμπουμ κυκλοφόρησε στην Ιαπωνία και ψηφιακά σε όλον τον κόσμο στις 14 Ιουλίου και περιείχε νέα τραγούδια, αλλά και άλλες επιτυχίες του γκρουπ, όπως το "ON" και το "Make it Right", στα ιαπωνικά.   

Στις αρχές Αυγούστου, το γκρουπ ανακοίνωσε την κυκλοφορία του πρώτου του single αποκλειστικά στα αγγλικά, που θα είχε τον τίτλο "Dynamite", το οποίο κυκλοφόρησε στις 21 Αυγούστου. Το βίντεο κλιπ ξεπέρασε τις 101 εκατομμύρια προβολές στο πρώτο εικοσιτετράωρο, καταρρίπτοντας το προηγούμενο ρεκόρ, ενώ τον Απρίλιο του 2021 ξεπέρασε τις 1 δισεκατομμύριο προβολές, λιγότερο από 8 μήνες μετά από την αρχική του κυκλοφορία.  Το "Dynamite" αποτέλεσε μια επιτυχία για το συγκρότημα, καθώς έλαβε την πρώτη θέση στα νέα παγκόσμια charts του Billboard, Global 200 και Global Excluding US ταυτόχρονα.. Τον Οκτώβριο του 2020, οι BTS κέρδισαν για τέταρτη συνεχόμενη χρονιά το βραβείο Top Social Artist στα μουσικά βραβεία του Billboard, όπου ερμήνευσαν το "Dynamite".   

Αργότερα, στις 20 Νοεμβρίου, οι BTS επέστρεψαν με το άλμπουμ Be, συνοδευόμενο από το title track "Life Goes On", στου οποίου τη συγγραφή συμμετείχαν τα μέλη RM, Suga και j-hope. Το άλμπουμ περιέχει συνολικά 8 τραγούδια και συμπεριλαμβάνει και το "Dynamite". Το "Life Goes On" έγινε το τρίτο τραγούδι των BTS που κατέκτησε την κορυφή του Billboard Hot 100, μετά από το "Dynamite" και το remix του τραγουδιού "Savage Love" του Jason Derulo στο οποίο συμμετείχαν τα μέλη Suga, J-hope και Jungkook.  

Στις 24 Νοεμβρίου, οι BTS έγιναν οι πρώτοι ποπ κορεάτες καλλιτέχνες που κέρδισαν υποψηφιότητα για τα βραβεία Γκράμι. Συγκεκριμένα, το "Dynamite" ήταν υποψήφιο στην κατηγορία "Best Pop Duo/Group Performance", έχοντας ως αντιπάλους καλλιτέχνες όπως η Taylor Swift και η Lady Gaga.

2021 - παρόν: Butter 

Τον Μάρτιο του 2021, οι BTS ερμήνευσαν το "Dynamite" στα 63α βραβεία Γκράμι, το οποίο όμως δεν κατάφερε να κερδίσει στην κατηγορία του, καθώς νικητήριο τραγούδι για την κατηγορία "Best Pop Duo/Group Performance" αναδείχθηκε το "Rain on Me" της Lady Gaga σε συνεργασία με την Ariana Grande.Στις 24 Μαρτίου, το συγκρότημα εμφανίστηκε στην κορεατική εκπομπή πολλαπλής ύλης You Quiz on the Block, καταρρίπτοντας τα ρεκόρ τηλεθέασης για την εκπομπή. Την 1η Απριλίου, οι BTS κυκλοφόρησαν το τραγούδι "Film out", από το επερχόμενο ιαπωνικό άλμπουμ τους BTS, The Best το οποίο πρόκειται να κυκλοφορήσει τον Ιούνιο του ίδιου έτους , ενώ στις 17 Απριλίου διεξήχθη ακόμη μια συλλογή παλαιοτέρων συναυλιών του γκρουπ, που ονομάστηκε Bang Bang Con 21. 

Στις 26 Απριλίου, οι BTS ανακοίνωσαν πως θα επιστρέψουν στις 21 Μαΐου με το δεύτερό τους single γραμμένο στα αγγλικά, το "Butter".Μετά την κυκλοφορία του βίντεο κλιπ, το "Butter" κατέρριψε το προηγούμενο ρεκόρ προβολών στο πρώτο εικοσιτετράωρο που κατείχε το "Dynamite", ξεπερνώντας τις 108 εκατομμύρια προβολές και έγινε το τέταρτο τραγούδι του γκρουπ που κατέκτησε την πρώτη θέση του Billboard Hot 100. Στις 28 Μαΐου, οι BTS κυκλοφόρησαν το "Butter (Hotter Remix)", ενώ στις 3 Ιουνίου ανακοίνωσαν πως πρόκειται να ακολουθήσουν δύο ακόμα remix: το Cooler Remix και το Sweeter Remix.

Μέλη

Παραπομπές

Εξωτερικοί σύνδεσμοι 

 Επίσημη ιστοσελίδα
 Επίσημο Μουσικό Κλιπ - Butter
 Επίσημο Μουσικό Κλιπ - Butter (Hotter Remix)
 Επίσημο Μουσικό Κλιπ - Dynamite

Μουσική στη Νότια Κορέα
K-pop συγκροτήματα